Beaute Beaute - Γυναικείο άρωμα Van Cleef & Arpels So First EDP 100ml SPR
Γυναικείο άρωμα Van Cleef & Arpels So First EDP 100ml SPR
Μοναδική προσφορά Van Cleef & Arpels So First EDP 100ml SPR με έκπτωση 50% και τιμή μόνο 49.90 €, άμεσα διαθέσιμο!
Επιλογές Van Cleef & Arpels So First
So First EDP 100ml SPR 100.00 € 49.90 € Van Wai Kit C. op 31 Jan 2019 (CO2 Bubble Counter) :
Mooi ontwerp en doet wat die moet doen. alleen vind ik dat die net iets is te groot voor 60P aquarium. Gerlosstrasse 124, Gerlos Alpenhotel Tirolerhof Gerlos
Gerlos 98, Gerlos Family Resort Kröller Kinder and Reithotel Gerlos Die agt pilare van die blaam van apartheid | Maroela Media
Mnr. Jacob Zuma laat nie ŉ kans verbygaan om apartheid te blameer vir alles wat verkeerd gaan in die land nie. Dit het mnr. Zuma onlangs weer gedoen in sy toespraak in die Nasionale Raad van Provinsies, toe hy apartheid blameer het vir die moeilike ekonomiese klimaat en die hoë vlakke van armoede. Geen aanspreeklikheid word aanvaar vir enige van die probleme nie. Korrupsie en lae ekonomiese groei as gevolg van beleidsonsekerhede lê aan die kern van die “moeilike ekonomiese klimaat”, maar dit is te betwyfel of mnr. Zuma dit verstaan. Maar – daar was ŉ tyd wat mnr. Zuma anders gedink het oor hedendaagse probleme. Aan die begin van sy termyn as president word hy in April 2010 aangehaal waar hy, waarskynlik met verwysing na sy voorganger, gesê het: “Ons sal nie apartheid kan blameer as dorpe nie water, geen elektrisiteit, geen paaie het nie. Ons sal niemand anders kan blameer as kinders nog onder bome studeer nie, as huise en skole uitmekaar val nie.” In die tyd hierna het hy egter begin besef dat dit baie makliker gesê as gedaan is, en deesdae is hy voor in die koor as verwyte en beskuldigings oor apartheid geslinger word.
As ons oor apartheid praat, wil ons dit nie regverdig of verdedig nie. Dat apartheid ŉ gerieflike kapstok geword het waaraan mislukkings en nie-uitvoering van beleid gehang word, is ŉ gegewe.
Die blaam van apartheid het ŉ uiters gevaarlike spel geword waarin die interpretasie daarop neerkom om wit mense verantwoordelik te hou vir die huidige omvang van probleme van die land.
Apartheid het nou al so ŉ gerieflike kapstok vir die verplasing van blaam geword dat mens die “blaam van apartheid” weer kan onderverdeel, afhangende van die blaamverplasing se oogmerk. Breedweg kan ŉ mens die verplasing van die blaam van apartheid in agt pilare verdeel.
Die eerste pilaar is die sogenaamde Bell-Pottinger spel. Lei die aandag af. Gebruik voortdurend die terme apartheid, kolonialisme, dekolonialisme en witmonopoliekapitaal. Só word die aandag afgelei van die hedendaagse wanbestuur en korrupsie en staatskaping.
Die tweede pilaar is die ANC-gom. Tot en met die oorgang in 1994 was apartheid die gerieflike gom om ŉ groot klomp uiteenlopende ideologieë, faksies en burgerlike instellings onder een sambreel te verenig teen apartheid. So is ŉ breë groep sienings bymekaargehou. Dit het mettertyd verbrokkel. Om elke keer apartheid te blameer is dus ook ŉ gerieflike agenda in ŉ poging om die groeiende ontnugtering en vervreemding in toom te hou.
Derdens is die wit bevolking se rol in die aftakeling van apartheid in sommiges se visier. Daarom word wit mense gereeld gebombardeer met die voorgestelde welvaartsbelasting en die herverdeling van grond, en moet die jong wit bevolking in die idioom van die blaam van apartheid deurlopend die skuld dra vir die verlede. George Orwell het gesê: “Die mees effektiewe manier om mense te vernietig, is om hul eie begrip van hul geskiedenis te ontken en te vernietig.”
Die vierde pilaar het te make met die inperking van vryheid van spraak. Enige kritiek teen die ANC-regering of uitvoering van beleidsraamwerke trek onmiddellik die “hunkering na apartheid”-kaart uit die pak. Hiervan kan mev Helen Zille eerstehands getuig. Dieselfde kan natuurlik nie van kritiek uit die swart geledere gesê word nie, en is dit dikwels dat die “apartheidskaart” dan vervang word met die woorde “teen-revolusionêr” indien dit ŉ swart persoon is, of selfs ŉ gevangene van witmonopoliekapitaal.
Apartheid se teenvoeter is natuurlik nog meer van dieselfde, maar omgekeerd. Die regstelling van die verlede en apartheid vereis dus ŉ vorm van swart apartheid en dit vind sy toepassing in transformasie, demografiese verteenwoordiging en swart ekonomiese bemagtiging. Die regstelling van apartheid “regverdig” as vyfde pilaar die nuwe diskriminerende beleidsraamwerke.
As sesde pilaar word die argument dikwels as versagting deur kommentators uitgespreek dat byvoorbeeld korrupsie vandag erg is, maar dat apartheid nog erger is. So kan alle sfere van die samelewing se gebreke uitgelig word, maar altyd ter versagting, want in apartheid was dit volgens die pleit ter versagting, nóg erger.
Die sewende pilaar van die blaam van apartheid is die selfgeldende een van politieke korrektheid teenwoordig by verskeie meningsvormers, kommentators en sommige joernaliste. Om hulle plek in die samelewing te regverdig en op te eis sal hulle eers standpunt inneem teen apartheid, en dan toeslaan met hulle kritiek teen die huidige regering.
Laastens is dit die kriminalisering van individue en groepe met apartheidsimbole as die groot sonde. Enige wit rassisme word met dubbele standaarde gestraf. Oorwegend wit protes en die reaksie teen die vertoon van die ou landsvlag het gevolglik die goeie bedoelinge van Swart Maandag oorskadu. Om nou egter aksies op tou te sit om die vlag of die Stem te verbied of te kriminaliseer sal nie die gewenste uitwerking hê nie. Veel eerder kan ons die amptelike vlag van RSA vertoon as simbool van protes, want dit is onder hierdie vlag wat moord en misdaad toeneem en korrupsie hoogty vier.
Ons moet kan praat oor apartheid sonder om dit regverdig. Ons moet die konteks en die geskiedenis verstaan. Daar is genoeg verskoning gevra vir apartheid. Die grootste struikelblok is nie meer die wil om verskoning te maak nie, maar die wil om aanvaarding van veral wit mense se hand van vriendskap en hulp. Wit mense se bydrae in die Suid-Afrika van vandag is enorm ten spyte van vele struikelblokke en kan nóg groter wees.
dit is net n bewys dan die anc regering te swak en sleg is om die land te bestuur
Ja née, dis maar die manier waarop kapasiteitsgestremdheid weggesteek word.
Swannie · 12 maande gelede
Ai, Jan Bosman, wanneer gaan jy tog agterkom dat GEEN vlag geswaai is tydens die Swart Maandag optog nie.
Die gebeure waarna jy verwys het jare gelede gebeur. Die joernalis wat die fotos geplaas het, het reeds om verskoning gevra, alhoewel hy bybedoelings gehad het met die plasing daarvan.
Kry dus asb jou feite reg voordat jy enige artikel skryf.
Swannie. Jou bitsige kritiek is ongelukkig op jouself van toepassing. Daar was wel n paar ou vlae. Die fotos is op Maroela Media vertoon. Speel asseblief die bal, nie die man nie.
As jy nie aan die benadeelde kant van apartheid geleef het nie , sal dit moeilik wees om die implikasie daarvan te verstaan .
Apartheid het inderdaad bygedra tot die situasie waarin ons vandag is . Daar is soveel haat geskep dat die deur oopgemaak is sodat die land geplunder kan word. Die haat was groter as al die korrupsie .
Ek het nog nooit verskoning gevra vir apartheid nie . Ek weet nie meer waar die mense is teen wie ek n onreg gepleeg het nie . Daar was baie , maar hoe spoor jy hulle op ? Ek het egter die gruwel daarvan teenpoor God belei.
Daar is toestemming gegee dat vanmiddag deur Christene in die parlement gebid kan word. Dit is n wonderwerk waarop ons moet voortbou .
Jy [praat teen jou beter wete … niemand lewe vandag beter as in die apartheits jare nie …. nie wit of swart nie
Burger, ek probeer nie apartheid goedpraat nie maar ek wil hê jy moet ‘n bietjie gaan rustig sit en dink wat die oorsaak van apartheid was. As jy dít uitgewerk het, sal jy nie meer so skuldig voel oor diegene wat jy voel, jy het benadeel nie. Ek is bly dat jy gespaar was om die Nuwe Suid Afrika te ervaar. Lekker hier nê?
Burger, stem met jou saam, Die mens is van nature geneig om homself te regverdig. Kom ons laat die Skepper toe, om die oordeel oor apartheid te vel. Hoekom het ons, ons regeermag verloor? Snaaks dat Maroela jou kommentaar toegelaat het, hulle plaas net argumente wat die mense wil hoor. Daar is nie meer plek vir selfondersoek en berou nie.
Ja-nee, ek kan my alweer indink wie vandag aan diens is by Maroela Media.
Enige kritiek moet mos in die kiem gesmoor word en mag en sal nooit geplaas word nie.
Dit is ok deesdae my ervaring by MM !
Julle is in die kol. Is tragies, om die minste te sê.
Stem saam! Gaan binnekort tyd raak om aan te skyf.
Ou Kreool Afrikaner Bosvark van Karoobossiefontein · 12 maande gelede
Ou Bosvark van Bosveldplaas kon dit nie beter gestel het nie. Dankie.
Jare gelede het ‘n hoogsgeleerde man uit midde-Afrika my verduidelik hoe werk die langtermyn politiek in Afrika en Suid-Afrika. Die blaam vir apartheid is nie die politieke spil nie. Hy het met my gedeel dat al die minderheidsgroepe rustig op die kantlyn moet gaan ontspan en op GEEN manier betrokke raak by die toekomstige geveg tussen die twee Groot Suid-Afrikaanse Olifante. Dit gaan die slag van Armageddon oftewel die Slag van die Groot Olifante wees. Dit gaan oor wie van die twee grootste meerderheidsgroepe werklik Suid-Afrika gaan regeer.
Die “sewende pilaar” loshande die mees irriterende, holruggery en gewoonweg pateties.
Ook ‘n yslike ‘stootfaktor’ wanneer emigrasie oorweeg word.
Huffpost en Du Toit ‘n perfekte voorbeeld.
Jan. n Uitstekende raakvat artikel. Dankie.
Beurtkrag het hulle gese is Jan van Riebeeck se skuld toe hy in 1652 in die Kaap aangekom het
So dan is alle gemors in die land seker maar apartheid se skuld
Nou weer my vraag……………….wie hou apartheid lewendig? Die perd is al so hol-rug gery – begrawe asb net die ding in die grond!
Ek stem Veritas!. Apartheid is trots Suid-Afrikaans! Dit is nie ingevoer nie..dit het hier ontstaan. Hoekom? . Daar word nooit gevra na die redes vir Apartheid nie. Ons…ons almal…wit en swart is seker nog nie ryp genoeg vir die waarheid nie. Historici van die toekoms sal dit wel doen. Ek voorspel dat die Geskiedenis Apartheid sagkins gaan beoordeel.
Willem Frost · 12 maande gelede
Ek dink nie ek en my mense gaan in die vagevuur beland omdat ons apartheid ondersteun het en vir die NP gestem het nie. In daardie dae was daar niks van die haat wat deesdae so algemeen is nie – altans nie soos wat ek beleef het nie. Maar ons het geweet dat dat n swart meerderheidsregering noodwendig sou uitloop op al die ellendes waarmee ons vandag sit.
Ek kan ook nie help dat die Vierkleur emosioneel tot my spreek, maar dat die nuwe vlag niks vir my beteken nie.
Burger, ek verstaan nie mooi na wie jy verwys, as die haatdraendes nie. My mening is dat die ouer garde van die voorheen benadeeldes baie minder haat jeens die blankes koester as die nuwe post apartheid geslag. Redes hiervoor is dat daar leuens verkondig word oor hoe sleg ons blankes was. Die geskiedenis is herskryf wat ons voorouers as diewe, verkragters, ens uitmaak. Ons weet tog almal dat leuens aanvaar word as die waarheid nadat dit herhaaldelik gepredik word. Apartheid as sulks was n goeie beleid wat verkeerd toegepas is, maar om te beweer als was sleg, en vandaar die haat, is ook n leuen. Snaaks dat daar nie in die weermag apartheid was nie. 32, 31, 101 bateljonne asook Koevoet was oorwegend swart, en selfs in 61 was daar soldate van kleur. Almal het saam geeet, gekerk, en gestort. Laasgenoemde deel is slegs as n sylyn ingevooi.
Zachrys · 12 maande gelede
Ek het vir 15 jaar die nuwe Sa ondersteun, en die nuwe Sa het teem my gedraai. So nou gee ek nie meer ń dooie duit om oor die ander nie ek kyk na my familie, dan my naastes en dan my volk. Ek weet nie hoekom al die energie nog gespandeer word om (dom) politiese debatte te voer teen dom-aards nie.
Apartheid Skrywer Ystervark van Geskiedenisvlakte en Toekomshemel · 12 maande gelede
Hiermee ‘n uitdaging aan ALLE Suid-Afrikaners, ALLE politici inbegrepe:
Dokumenteer en publiseer onverwyld JOU EIE siening en belewenis van “Apartheid”. Begin deur “Apartheid” te definieer. Motiveer jou stellings met primêre bewyse.
Al hierdie publikasies sal dan as ‘n bundel Suid-Afrikana vir die volgende 500 jaar bewaar word sodat die nageslagte nie hoef te raai wat Apartheid was nie.
So, hou op om artikels en kommentare oor Apartheid te skrywe en dokumenteer nou jou weergawe van Apartheid alvorens jy na die ewigheid verkas.
Die ANC weier om die verloop van die geskiedenis te erken. ‘n Eie weergawe word telkens geskep. Hoekom? Hoe wou die ANC gehad het dinge moes verloop sedert die Europeers hier aangeland het en mettertyd met swartes te doen gekry het? Hier was net ‘n wildernis en die aarde moes leefbaar gemaak word. Afrika se leefstyl was onvolhoubaar en diegene uit Europa het volgens eie aard/tradisie voortgebou. Dinge het natuurlikerwys ontwikkel. Wat presies moes die wit setlaars meer vir die swartes gedoen het toe hulle eers na bykans 150 jaar met diegene uit die noorde van Afrika kennis gemaak het wat eers wou moor voor hul groet? Skole en kerke is dadelik gebou, kleding verskaf, permanente verblyf gevestig en werksgeleenthede geskep . Dis belaglik om te verwag dat ‘n onwerklike leuenagtige konsep nou na eeue die ware feite oorspan met ‘n 1984-agtige herskryf van die geskiedenis. Waarom is die waarheid so onaanvaarbaar of gaan dit nie daaroor nie? Vorm ander motiewe die basis/pilare of eerder die tentakels van die ontkenningspel?
Daar kry ons toe die verwagte afgradering ….dankie anc julle ”good story ” word net beter by die dag ….mens kry mos waarvoor jy stem en daar het ons nou almal die antwoord hard en duidelik !
chrisp · 12 maande gelede
Ek gaan nie my mening gee nie want Maroela sensor dit net. Maar vryheid van spraak is belangrik?
Wat ek wel gaan doen is om ‘n paar vrae te vra met die hoop dat elkeen die ooglopende kan raaksien.
Duitsland ,Japan en die meeste van Europa was grootliks vernietig en is baie vinnig weer opgebou tot eerste wereld lande dws van Rommel tot reuse. Lande in Afrika van eerste wereld tot Rommel.Hoekom?
Ou kolonies wat eerste wereld lande is ,is Kanada,Australie,Singapoer,Knew-Zeeland,VSA .Kolonies wat derde wereld lande is,is Zambie,Zimbabwe,Kenia,Suid-Afrika,Uganda.Hoekom is dit so?
Lande wat nooit of vir langer as 350 jaar vry van koloniale “verdrukking” is en nog steeds bakhand staan voor juis van die lande wat 60 jaar terug tot Rommel vernietig was.Ethiopie,Haiti.
Gaan soek die gemeenskaplike faktore op en dalk sien jy die oorsake raak.
Niks met apartheid te doen nie.
Sinvolle kommentaar maar jy sal lank wag op ‘n antwoord.
Kom ons laat die oordeel aan die Skepper oor. Hy is die enigste wat ‘n regverdige oordeel kan vel.
August · 12 maande gelede
Om iets apart te stel beteken om nie gelyk aan iets anders te word nie.
Die blaam wat apartheid kry gaan oordat jy ander mense wat nie jou naaste is nie met omsigtigheid hanteer. Hulle is nie jou naaste nie maar jou ver-ste. Hul wereld beskouing is Sosialisme en ander -ismis. Die wenners in politieke stryd herskryf die geskiedenis om die oordrag van die wereld beskouing van die verloorder tot niet te maak. Hulle doen dit deur name van plekke te verander, in te meng in die opvoeding van kinders om hul eie ideologie aan die volgende geslag oor te dra. Die afrikaan is soos n paddavissie wat n metamorfose moet ondergaan om verandering te ervaar. Hy moet dit kan ervaar met sy sintuie. Die nie-afrikaan oor die algemeen kan net n kopskuif maak en aanpas by omstandighede. Indien die geskiedenis net as n stok gebruik word om te blameer is hulle gedoem om nie te leer uit die geskiedenis nie. Diegene wat toekomsgerig dink leer uit die verlede om nie dieselfde foute in die toekoms te maak nie. Hulle het die wit afrikaners swart gesmeer met hul propaganda. Jan en alle man in die swart gemeenskap is goeie opportuniste wat enige belofde sal uitbuit tot eie gewin. Revolutionere verandering deur terrorisme is n kriminele oortreding teen die mensdom deur onverklaarde oorlog te maak. Die ANC het min “gentleman’s” en hul gewoonte om vuil te speel is besig om hul in te haal.
Om Apartheid te blameer is n baie swak karakter eienskap van die ANC.
As n mense kyk hoe sterk die Rand in ‘94 was teen vandag, dan kan n mens sien dat die ANC te blameerbaar is.
Werkloosheid het die hoogte onder die ANC in geskiet. Rede; die landsgrense is oop. Al wat n “brother” is kom die land in. Dan kom plak hulle maar.
Baie van die immigrante wat hulle besighede hier het betaal nie eers belasting nie. Hulle vat die geld weer ongehinderd die land uit. SARS se doeane en aksyn dien niks om dit hok te slaan nie. Dit nogal onder die ANC bewind.
Gedurende apartheid is baie skole gebou. Dit wat afgebrand is, is maar net eenvoudig gebou.
Hoeveel nuwe skole is onder die ANC bewind gebou? Nil.
Hoeveel skole wat onder die ANC bewind afgebrand is, is herbou? Nil!
Onder apartheid was ons skole & universiteite top gehalte. Jy moes 50% gehad het om te geslaag het. Universiteit toelatings moes jy 80% voor gekry het. Onder die ANC bewind is ons Universiteite & skole swak gehalte. Matriek sertifikate betejen niks meer nie. Nou hoef jy net 30% te kry om te slaag. Universiteit toelatings word maar net toegestaan. Meeste behoort nie eers op universiteit nie.
Onder apartheid was ons weermag en polisie wereld gehalte en baie gedissiplineerd. Hulle was effektief. Onder die ANC is die weermag & polisie ongedissiplineerd. Oneffektief.
Nou wonder ek. Of die ANC werklik die vermoee het om n land te kan regeer?
Stem 100% met jou saam Johan!